ՀՀ տրանսպորտի, կապի եւ տեղեկատվական տեխնոլոգիաների նախարարի տեղակալ Արմեն Փամբուխչյանը ներկայացրել է «Օդային հաղորդակցությունների մասին` ՀՀ կառավարության եւ Սինգապուրի Հանրապետության կառավարության միջեւ համաձայնագիրը վավերացնելու մասին» օրենքի նախագիծը: Համաձայնագրի վավերացումը թույլ կտա ընդլայնել համագործակցությունն ավիացիայի ոլորտում եւ կնպաստի զբոսաշրջության եւ տնտեսական հարաբերությունների զարգացմանը: Զեկուցողը նշել է, որ համաձայնագրի վավերացումը ֆինանսական պարտավորություններ չի առաջացնում մեր երկրի համար: Փաստաթուղթն ուղղված է ՀՀ Կառավարության կողմից հռչակված Բաց երկնքի քաղաքականության սկզբունքների ներդրմանը եւ երկու երկրների ավիաընկերությունների համար ազատ մրցակցային դաշտի ապահովմանը: